**คณะสัตวแพทยศาสตร์ มข. ร่วมกับสถาบันวิจัยแสงซินโครตรอน (องค์การมหาชน )จัดอบรมการใช้แสงซินโครตรอนในงานวิจัยทางสัตวแพทย์**

เมื่อบ่ายวันพฤหัสบดีที่ 18 ตุลาคม 2561 ที่ผ่านมา คณะสัตวแพทยศาสตร์ มหาวิทยาลัยขอนแก่น โดยภารกิจด้านการวิจัยได้สถาบันวิจัยแสงซินโครตรอน (องค์การมหาชน) จัดโครงการอบรมสัมมนาด้านการส่งเสริมและสนับสนุนการทำวิจัย ประจำปีงบประมาณ 2562 ในหัวข้อ **“การใช้แสงซินโครตรอนเพื่อการวิจัยทางสัตวแพทย์”** ณ ห้องประชุมอาชาไนย ชั้น 5 อาคารพิเชฏฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น ซึ่งผู้เข้าร่วมโครงการประกอบด้วยคณาจารย์ นักวิทยาศาสตร์ และสัตวแพทย์ประจำโรงพยาบาลสัตว์ รวมทั้งสิ้น 88 คน โครงการนี้มีวัตถุประสงค์เพื่อเป็นการส่งเสริมและพัฒนาศักยภาพนักวิจัยให้ได้มีโอกาสเรียนรู้ และบูรณาการความรู้ทางวิทยาศาสตร์หรือทางสัตวแพทยศาสตร์โดยใช้ลำแสงวินโครตรอน อีกทั้งเพื่อเป็นการสร้างแรงบันดาลใจและกระตุ้นการพัฒนาข้อเสนอโครงการวิจัยในการนำแสงซินโครตรอนไปใช้พัฒนางานวิจัยเพื่อเกิดประโยชน์ในขั้นต่อไป การจัดอบรมในครั้งนี้ได้รับเกียรติจากสถาบันวิจัยแสงซินโครตรอน (องค์การมหาชน) ส่งทีมวิทยากรที่มีความรู้ความสามารถในเรื่องเกี่ยวกับการใช้ประโยชน์จากลำแสงซินโครตรอนกับงานวิจัย จำนวน 7 ท่าน มาบรรยายให้ความรู้ ดังรายชื่อต่อไปนี้

1. **ดร.แพร จิรวัฒน์กุล** ผู้จัดการระบบลำเลียงแสง 1.1
2. **ดร.แคทลียา โรจน์วิริยะ** ผู้จัดการระบบลำเลียงแสง 1.2
3. **ดร.ศิริวัช สุนทรานนท์** ผู้จัดการระบบลำเลียงแสง 1.3
4. **ดร.ชาตรี ไสยสมบัติ** นักวิทยาศาสตร์ระบบลำเลียงแสง 1
5. **ดร.ศิรินาฏ ศรีจันทร์** นักวิทยาศาสตร์ระบบลำเลียงแสง 1
6. **ดร.นิชาดา เจียรนัยกูร** นักวิทยาศาสตร์ระบบลำเลียงแสง 1
7. **ดร.ปิยนันท์ พันบุรี** ผู้ชำนาญการเฉพาะด้านประจำโครงการ

นอกจากนั้นแล้วยังได้รับเกียรติจากอาจารย์คณะ 2 ท่าน คือ **รศ.น.สพ.ดร.บัณฑิตย์ เต็งเจริญกุล** และ **ผศ.สพ.ญ.อารยาพร มคธเพศ** ซึ่งกำลังทำการวิจัยด้วยลำแสงซินโครตรอนได้ถ่ายทอดประสบการณ์ตรงของการไปใช้งานที่สถาบันวิจัยแสงซินโครตรอน (องค์การมหาชน) ให้ผู้เข้าร่วมอบรมได้รับฟังด้วย